# José Luján Pérez

José Luján Pérez, més conegut com José Luján Pérez, (Santa María de Guía, Gran Canaria, 9 de maig de 1756 - ibid., 15 de desembre de 1815) va ser un escultor i arquitecte grancanari, és considerat com el màxim exponent de l'escultura barroca a les Canàries i és el seu artista més representatiu, sent el productor d'imatges canari de més projecció en aquest estil. És considerat juntament amb Fernando Estévez, el seu deixeble més avantatjat, els escultors més importants de l'Arxipèlag canari.

## Biografia

Fill de pagesos acomodats, des de petit va mostrar un especial interès envers l'escultura, arribant a reproduir en fusta la imatge de San Bartolomé de Moya.
La seva obra té influències barroques, i va afaiçonar escultures de tipus religiós per a diferents esglésies de les Canàries, especialment a Gran Canària i Tenerife.
Algunes de les seves obres més importants van ser creades per encàrrec, per a les processons de Setmana Santa de les Illes:
* Crist de la Sala Capitular i La Mare de Déu dels Dolors de bust (Catedral de Las Palmas). Las Palmas de Gran Canaria.
* Crist de la Columna. Església de Teror.
* Conjunt del Crist de la Caiguda, Simón Cirenaic, Mare de Déu dels Dolors, Verónica i Sant Joan Evangelista de la Processó de l'Encontre de la parròquia de Sant Domènec de Las Palmas.
* l'Oració a l'Hort de la parròquia de Sant Francesc de Las Palmas.
* l'Oració a l'Hort del convent de Santa Clara de San Cristóbal de La Laguna.
* Imatge de Mare de Déu dels Dolors de l'Església de la Concepció de La Laguna, també coneguda com "La Predilecta", perquè era l'obra preferida d'aquest imatger.
* Sant Joan Evangelista, en bust, de la Parròquia de la Concepció de La Orotava.
* Sant Joan Evangelista de les Parròquies de Sant Agustí i de Sant Francesc de las Palmas.
* Crist predicador de la parròquia de Sant Domènec de Las Palmas.
* Sant Pere Penitent de la Parròquia de Sant Francesc de Las Palmas.
* Per a la Parròquia Matriu de l'Apòstol Santiago de Los Realejos, va tallar un Crist més petit del natural, destinat a coronar el templet de l'Altar Major.
Luján sentia gran predilecció per les "Doloroses" i Els Crucificats. Va realitzar quasi una vintena d'elles, repartides per totes les illes.

## Referències

* ↑ Escuela Luján Pérez. «Actos conmemorativos del 250 aniversario del nacimiento de José Luján Pérez» (en castellà), 01-05-2006. Arxivat de l'original el 4 de març de 2016. [Consulta: 13 octubre 2009].
* ↑ www.infonortedigital.com. «LUJÁN PÉREZ Y SU TIEMPO», 10-05-2007. [Consulta: 14 octubre 2009].
* ↑ «Copia archivada». Arxivat de l'original el 18 d'octubre de 2016. [Consulta: 16 octubre 2016].
* ↑ José Luján Pérez, web de Santa María de Guía
* ↑ RODRÍGUEZ-DÍAZ DE QUINTANA, Miguel: La devoción privada. Pequeñas obras y microimaginería para oratorios particulares, en Luján Pérez y su tiempo, Las Palmas de Gran Canaria, 2007, pp. 449.
* ↑ CALERO RUIZ, Clementina y QUESADA ACOSTA, Ana Mª: La Escultura en Canarias hasta 1900, Santa Cruz de Tenerife, 1990
* ↑ HERNÁNDEZ SOCORRO, Mª de los Reyes, FUENTES PÉREZ, Gerardo, GAVIÑO DE FRANCHI, Carlos: El despertar de la Cultura en la Época Contemporánea. Artistas y manifestaciones culturales del siglo XIX en Canarias, Santa Cruz de Tenerife y Las Palmas de Gran Canaria, 2009, pp. 203,210-211.
* ↑ «Còpia arxivada». Arxivat de l'original el 2015-06-10. [Consulta: 8 agost 2022].

## Bibliografia

* DDAA. Islas Canarias(2004), Aguilar, ISBN 84-03-50195-1